Ndërtesa e vjetër e Gjykatës së Lartë në Dhaka

Ndërtesa e vjetër i Gjykatës së Lartë në Dhaka është një ndërtesë koloniale në Dhaka e vendosur në shëtitoren Qazi Nazrul Islam, në rrugën e Gjykatës së Lartë, përballë ndërtesës piktoreske të Curzon Hallit. Ajo u ndërtua në fillim të shekullit të XX, e projektuar nga "Chishty Brothers Architects and Engineers" në stilin arkitekturor të Rilindjes. Kjo ndërtesë imponuese dy-katëshe fillimisht u projektua si rezidencë zyrtare e guvernatorit të provincës së sapo-krijuar të Bengalit Lindor dhe Asamit në fillim të ndarjes së parë të Bengalit (1905). Me përfundimin e ndërtimit, këshilltari arkitekturor i qeverisë së Indisë e konsideroi atë të papërshtatshme si rezidencë të guvernatorit dhe kështu mbeti e zbrazët. Më vonë ajo bujti "Dhaka Intermediate College" ndërsa më vonë, në kohën e Pakistanit Lindor, pas ndarjes së Indisë në 1947, ajo u shndërrua në Gjykatë të Lartë.

 Domethënia arkitekturore
Ajo është shembulli më i rafinuar i stilit arkitekturor të Rilindjes Europiane në Dhaka me pak veçori mogule. Ka një ballkon të spikatur qëndror nën një pediment trekëndor, që mbahet mbi kolona korintike. Ndërtesa kurorëzohet nga një kupolë elegante që qëndron mbi një tambur rrethor kolonash. Në hyrje të ndërtesës përmes këtij ballkoni ka dy veranda të gjera në secilën anë të sallës së hyrjes prej , që është e shtruar me mermer të bardhë. Më tej janë një palë shkallë të gjera, gjithashtu të shtruara me mermer të bardhë që të çojnë në katin e sipërm. Në perëndim të sallës së hyrjes ndodhen disa dhoma ndërrimi të ngjashme, me përmasa  me , dhe këto dhoma përfundojnë në një verandë të orientuar veri-jug dhe një korridor i gjatë përreth një oborri të madh të brendshëm drejtëkëndor. Në lindje, ndodhet një sallë balloje që ka përmasa  me  përkundrejtë një verande në jug.

Oborri i brendshëm qëndror shikohet si nga krahu lindor ashtu dhe nga ai perëndimor  nga korridore të gjata të mbuluar dhe një projeksion rrethor në qendër të secilit krahë, ndërsa krahu verior dy katësh drejtohet nga jugu, akomodon katër dhoma të mëdha gjumi me përmasa  me  dhe  me  me dhoma veshjeje dhe banja midis tyre. Këto kanë në krahë dy veranda të gjera  si përballë ashtu dhe mbrapa. Një palë shkallë përmes krahut verior çojnë në katin e sipërm. Në këndet e blloqeve katër faqëshe ndodhen dy palë shkallë spirale. E gjithë dyshemeja në katin përdhes është e shtruar me mermer të bardhë përveç dhomës së ballos, që është prej dërrasash druri tiku. Ndërtesa paraqet një shembull elegant të Stilit të Rilindjes Europiane i përshtatur për vendin. Katër krahët e pallatit gjatësor përmbajnë mbi 50 apartmente të përmasave të ndryshme në dy kate.

 Gjendja e tanishme 
Me ndërtimin e një ndërtese në afërsi (përballë Zyrës së Jashtme, që tani bujt Gjykatën Supreme të Bangladeshit) në 1967 Gjykata e Lartë u zhvendos në ndërtesën e re. Ndërtesa e vjetër tani bujt zyra qeveritare. Tashmë është nën kontrollin e Gjykatës Supreme. Ajo është ndarë në dy pjesë, një pjesë përdoret për gjykatat penale, ndërsa tjetëra si gjykatë civile. Gjykata e vjetër e Lartë është e vendosur në Rrugën e Gjykatës së Lartë, përkundrejtë ndërtesës piktoreske të Curzon Hallit dhe në rrethinat e gjelbërimit të Ramnas në Dhaka.

Shiko gjithashtu
 Arkitektura e Dhakës
 Historia e Dhakës
 Spitali Mitford në Dhaka
 Curzon Hall
 Pallati i kopshtit të trëndafilave në Dhaka
 Chummery House
 Burgu i Vjetër Qëndror i Dhakës
 Xhatija Sangsad Bhabani
 Nagar Bhabani
 RAJUK Bhabani
 Arkitektura e Rilindjes
 Arkitektura Neo-klasike

Referime

 Bibliografia 







Kategoria:Ndërtesa të përfunduara në shekullin XX
Kategoria:Gjykata
Kategoria:Atraksione turistike në Bangladesh
Kategoria:Pallate në Bangladesh